Nigeriyadagi hujumlar oqibatida 86 kishi qurbon bo‘ldi

Nigeriyada birom elati yashovchi qishloqqa hujumlar oqibatida 86 kishi halok bo‘ldi. Bu haqda 25-iyun, dushanba kuni AFP xabar berdi, deb yozadi “Korrespondent.net”.

O‘ldirilganlar Nigeriyaning markaziy mintaqasi Barikin Ladidan topilgan. Qishloqda, shuningdek, yong‘in yuzaga kelib, uning oqibatida 50 ta uy yonib ketgan.
Bir necha kun avval mahalliy dehqonlar va fulbe elatiga mansub ko‘chmanchilar o‘rtasida mojaro yuzaga kelganligi, oqibatda olti kishi halok bo‘lganligi ta’kidlanmoqda. Politsiya dastlab dehqonlar ko‘chmanchilarga nisbatan zo‘ravonlik qilgan deb hisoblamoqda. Ko‘chmanchilar esa yanada qonli hujum bilan qasd olgan.
Hozirda mazkur hududda komendant soati joriy etilgan.